
REGULAMENT

pentru decontarea cheltuielilor de transport pentru funcționarii publici și personalul contractual din cadrul familiei ocupaționale “Administrație” din aparatul de specialitate al primarului comunei Lețcani, județul Iași, începând cu data de 1 ianuarie 2024
Art. 1

(1) Prezentul regulament are ca obiect stabilirea procedurilor şi a documentelor justificative ce trebuie prezentate la decont de persoanele implicate, precum şi a rolului

autorităţilor administraţiei publice locale, în vederea decontării contravalorii cheltuielilor de transport ale salariaților din cadrul aparatului de specialitate al primarului comunei Lețcani, județul Iași între localitatea de domiciliu/reședință și localitatea unde se află locul de muncă al acestora, respectiv satul Lețcani, comuna Lețcani județul Iași.

(2) În înţelesul prezentului regulament, termenii şi expresiile folosite au următoarea semnificaţie:

a) beneficiari - funcționarii publici și personalul contractual din cadrul familiei ocupaționale „Administrație“ din aparatul de specialitate al primarului comunei Lețcani, județul Iași, îndreptățiți la decontarea cheltuielilor de transport;

b) cheltuieli de transport - suma de bani achitată de beneficiar pentru deplasarea dus întors din localitatea de domiciliu/reședință în localitatea unde acesta își are locul de muncă - satul Lețcani, comuna Lețcani, județul Iași.

Art. 2

1) Beneficiază de decontarea cheltuielilor de transport salariații aparatului de specialitate al primarului comunei Lețcani, județul Iași care nu au domiciliul sau reședința în comuna Lețcani.

(2) Cheltuielile de transport se decontează doar atunci când traseul ce trebuie parcurs zilnic depășește limita teritorială a localității în care se găsește locul de muncă, respective comuna Lețcani, jud. Iași.

(3) Posibilitatea decontării contravalorii cheltuielilor de transport între localitatea de domiciliu/reședință și localitatea unde se află locul de muncă, respectiv comuna Lețcani, județul Iași, se stabilește prin hotărârea Consiliului Local al Comunei Lețcani, județul Iași, iar stabilirea contravalorii cheltuielilor de transport prevăzute la alin. (1) se realizează de către ordonatorul principal de credite, -primarul comunei Lețcani, județul Iași – cu încadrarea în cheltuielile de personal prevăzute în bugetul local al comunei Lețcani, județul Iași, aprobat.

Art. 3

În vederea stabilirii sumelor necesare decontării cheltuielilor de transport, în perioada 1 - 31 ianuarie a fiecărui an, beneficiarii înștiințează, în scris primarul comunei Lețcani,

județul Iași că pe parcursul anului vor solicita decontarea cheltuielilor de transport la și de la locul de muncă, cu specificarea nivelului estimat al valorii totale.

Art. 4

(1) In vederea decontării lunare a cheltuielilor de transport, până cel târziu la data de 5 a fiecărei luni, beneficiarii vor depune la registratura primăriei comunei Lețcani, județul Iași în nume propriu, cererea pentru acordarea sumei de bani cu acest scop, cu estimarea contravalorii cheltuielilor de transport lunar, conform modelului ce constituie anexa la prezentul regulament.

(2) În vedea decontării cheltuielilor sus menționate Primarul comunei Lețcani, județul

Iași prin compartimentul contabilitate, va analiza cererile lunare depuse de beneficiari, cu luarea în considerare a următoarelor elemente :

a) existența cererii lunare a cheltuielilor de transport prin care se solicit decontarea cheltuielilor de transport, întocmită potrivit anexei la prezentul regulament;

b) domiciliul/reședința solicitantului dovedit(ă) cu mențiunile cuprinse în cartea de identitate, potrivit prevederilor art. 91 din Legea nr. 287/2009 privind Codul civil, republicată, cu modificările și completările ulterioare;

c) dacă solicitantul are sau nu are domiciliul sau reședința în localitatea unde are locul

de muncă, pe baza declarației pe propria răspundere;

d) distanța, în kilometri, între localitatea de domiciliu/reședință și localitatea în care se

află situat locul de muncă, satul Lețcani, comuna Lețcani, județul Iași.

e) mijloacele de transport cu care se deplasează solicitantul între localitatea de domiciliu și localitatea în care se află situate locul de muncă, satul Lețcani, comuna Lețcani, județul Iași.

f) valoarea unui abonament lunar pe fiecare tip de mijloc de transport în comun;

g) valoarea biletelor pe fiecare mijloc de transport, numai în următoarele situații: pe ruta respectivă nu se emit abonamente sau beneficiarul utilizează mai multe mijloace de

transport în comun;

h) opțiunea beneficiarului privind mijlocul de transport utilizat;

Art. 5

Salariații ce fac obiectul prezentului regulament, pot opta pentru utilizarea următoarelor

categorii de mijloace de transport:

a) mijloace de transport ale operatorilor de transport autorizaţi (microbuze, autobuze, tren);

b) autoturismul proprietate personală sau deţinut legal cu orice titlu.

Art. 6

Salariații care utilizează autovehicolele destinate transportului de persoane aparținând

autorității publice locale beneficiază de transport gratuit și nu de decontare.

Art. 7

Salariații beneficiari ai prezentului regulament, în funcție de mijlocul de transport utilizat, pot opta pentru decontarea cheltuielilor de transport:

a) la valoarea unui abonament lunar pentru transportul în comun (efectuat cu microbuze, autobuze, tren);

b) la valoarea biletelor pe fiecare mijloc de transport în cazul în care pe ruta respectivă nu se emit abonamente sau se utilizează mai multe mijloace de transport în comun.

c) printr-o suma forfetară lunară unică, reprezentând contravaloarea cheltuielilor de transport lunar cu autoturismul proprietate personală, la și de la locul de muncă.

Art. 8

(1) Decontarea cheltuielilor de transport se va realiza proporțional cu perioada de activitate din cadrul unei luni calendaristice, pe baza pontajului lunar;

(2) Decontarea cheltuielilor de transport nu se realizează pe perioada concediilor de odihnă, medicale sau a suspendării raporturilor de serviciu/contractelor individuale de muncă ale beneficiarilor.
